ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

Օ Ր Ե Ն Ք Ը

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԸՆԴԵՐՔԻ ՄԱՍԻՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ

**Հոդված 1.** 2011 թվականի նոյեմբերի 28-ի Հայաստանի Հանրապետության

ընդերքի մասին օրենսգրքի (այսուհետ՝ Օրենսգիրք)

1. 9-րդ հոդվածի 3-րդ մասի 10-րդ կետում «փաստաթղթերով» բառից հետո լրացնել «և օրենսգրքով» բառերը:

**Հոդված 2.** Օրենսգիրքը լրացնել հետևյալ բովանդակությամբ 59.1․-ին հոդվածով.

«Հոդված 59.1. Օգտակար հանածոյի արդյունահանման իրավունք ստացած անձի պարտականությունները համայնքների սոցիալ-տնտեսական զարգացման ոլորտում.

1. Օգտակար հանածոյի արդյունահանման իրավունք ստացած անձը պարտավոր է յուրաքանչյուր տարի, մինչև հուլիսի 2-րդ տասնօրյակը՝ այն համայնքի բյուջե (ֆոնդային մաս), որի վարչական սահմաններում գտնվում է ընդերքօգտագործման իրավունքով տրամադրված տարածքը, կատարել համապատասխան վճարում՝ տվյալ համայնքի սոցիալ-տնտեսական զարգացման նպատակով․

1. մետաղական օգտակար հանածոների հանքավայրերի դեպքում՝ նախորդ հարկային տարվա համար հաշվարկված ռոյալթիի 3 տոկոսի չափով վճարում,
2. ոչ մետաղական պինդ օգտակար հանածոների հանքավայրերի դեպքում՝ նախորդ հարկային տար­վա հաշվետու ժամանակաշրջանների համար ներկայացված բնապահպանական հարկի և բնօգտագործման վճարների միասնական հարկային հաշվարկներով աղի և պինդ ոչ մետա­ղական օգտակար հանածոների (բացառությամբ աղի) արդյունահանման համար հաշվարկ­ված բնօգտագործման վճարների հանրագումարի 10 տոկոսի չափով վճարում,
3. ստորերկրյա հանքային ջրերի հանքավայրերի դեպքում` նախորդ հարկային տարվա հաշվետու ժամանակաշրջանների համար ներկայացված բնապահպանական հարկի և բնօգտագործման վճարների միասնական հարկային հաշվարկներով հանքային ջրերի արդյունահանման (այդ թվում` ածխաթթու գազի արտադրության) համար հաշվարկված բնօգտագործման վճարների հանրագումարի 5 տոկոսի չափով վճարում։

2. ՀՀ հարկային օրենսգրքի 180-րդ, 220-րդ և 221-րդ հոդվածներին համապատասխան սույն հոդվածի 1-ին մասով նախատեսված՝ համապատասխան հաշվետու տարվա համար ներկայացված ռոյալթիի հարկային հաշվարկի, բնապահպանական հարկի և բնօգտագործման վճարների միասնական հարկային հաշվարկների վերաբերյալ ամբողջական տեղեկատվությունը հարկային մարմինը մինչև հաջորդող տարվա մայիսի 1-ին տասնօրյակ ներկայացնում է լիազոր մարմին: Հարկային մարմնի կողմից լիազոր մարմնին տրամադրման ենթակա տեղեկատվության ձևաչափը և կարգը սահմանում է ՀՀ կառավարությունը: Տրամադրված տեղեկատվության հիման վրա լիազոր մարմինը մինչև հունիսի 1-ին տասնօրյակ մարզպետարաններին ծանուցում է օգտակար հանածոյի արդյունահանման իրավունք ստացած ընդերքօգտագործողների կողմից համայնքների սոցիալ-տնտեսական զարգացման ոլորտում ստանձնած պարտավորությունների չափի վերաբերյալ:

3. Եթե օգտակար հանածոյի արդյունահանման իրավունք ստացած անձը նախորդ հարկային տարվա ընթացքում արդյունահանման աշխատանքներ չի իրականացրել, ապա այն համայնքի բյուջե (ֆոնդային մաս), որի վարչական սահմաններում գտնվում է ընդերքօգտագործման իրավունքով տրամադրված տարածքը կատարում է համապատասխան վճարում՝

1. «Պետական տուրքի մասին» օրենքի 19-րդ հոդվածի 18-րդ բաժնի 19-րդ կետով և 19․4-րդ հոդվածի 1-ին, 5-րդ մասերով սահմանված օգտակար հանածոների հանքավայրեր շահագործելու դեպքում՝ նույն հոդվածով սահմանված տարեկան տուրքի չափով,
2. «Պետական տուրքի մասին» օրենքի 19․4-րդ հոդվածի 2-րդ, 3-րդ, 4-րդ, 4.1-րդ մասերով սահմանված օգտակար հանածոների հանքավայրեր շահագործելու դեպքում` նույն հոդվածով սահմանված տարեկան տուրքի չափով,
3. ստորերկրյա ջրերի (բացառությամբ՝ ստորերկրյա քաղցրահամ ջրերի) հանքավայրերի դեպքում.

ա. «Պետական տուրքի մասին» օրենքի 19․4-րդ հոդվածի 6-րդ մասի 1-ին կետով սահմանված օգտակար հանածոների հանքավայրեր շահագործելու դեպքում՝ սահմանված տարեկան տուրքի կեսի չափով,

բ. «Պետական տուրքի մասին» օրենքի 19․4-րդ հոդվածի 6-րդ մասի 2-րդ և 3-րդ կետերով սահմանված օգտակար հանածոների հանքավայրեր շահագործելու դեպքում՝ սահմանված տարեկան տուրքի չափով ։

4. Եթե օգտակար հանածոյի արդյունահանման իրավունք ստացած անձը նախորդ հարկային տարվա ընթացքում արդյունահանել է ընդերքօգտագործման իրավունքով տրամադրված տարեկան օգտակար հանածոյի պաշարների մարման համար նախատեսված պաշարների 50 տոկոսից պակաս (ինչպես նաև հանքի փակման շրջանում), ապա այն համայնքի բյուջե (ֆոնդային մաս), որի վարչական սահմաններում գտնվում է ընդերքօգտագործման իրավունքով տրամադրված տարածքը կատարում է համապատասխան վճարում՝

1) «Պետական տուրքի մասին» օրենքի 19-րդ հոդվածի 18-րդ բաժնի 19-րդ կետով և 19․4-րդ հոդվածի 1-ին, 5-րդ մասերով սահմանված օգտակար հանածոների հանքավայրեր շահագործելու դեպքում՝ նույն հոդվածով սահմանված տարեկան տուրքի 3-ապատիկի չափով,

2) «Պետական տուրքի մասին» օրենքի 19․4-րդ հոդվածի 2-րդ, 3-րդ, 4-րդ, 4.1-րդ մասերով սահմանված օգտակար հանածոների հանքավայրեր շահագործելու դեպքում` նույն հոդվածով սահմանված տարեկան տուրքի կրկնապատիկի չափով,

3) ստորերկրյա ջրերի (բացառությամբ՝ ստորերկրյա քաղցրահամ ջրերի) հանքավայրերի դեպքում.

ա. «Պետական տուրքի մասին» օրենքի 19․4-րդ հոդվածի 6-րդ մասի 1-ին կետով սահմանված օգտակար հանածոների հանքավայրեր շահագործելու դեպքում՝ սահմանված տարեկան տուրքի չափով,

բ. «Պետական տուրքի մասին» օրենքի 19․4-րդ հոդվածի 6-րդ մասի 2-րդ և 3-րդ կետերով սահմանված օգտակար հանածոների հանքավայրեր շահագործելու դեպքում՝ սահմանված տարեկան տուրքի կրկնապատիկի չափով ։

5. Սույն հոդվածով նախատեսված՝ ընդերքօգտագործողների կողմից համայնքների սոցիալ-տնտեսական զարգացման ոլորտում նախատեսված վճարումների իրականացման կարգը սահմանում է Հայաստանի Հանրապետության կառավարությունը։

6. Եթե ընդերքօգտագործման իրավունքով տրամադրված տարածքը գտնվում է մեկից ավելի համայնքների վարչական սահմաններում, ապա համայնքների միջև սույն հոդվածի 1-ին մասով նախատեսված հատկացումը բաշխվում է հավասարաչափ երկու մասի: Մի մասը համամասնորեն բաշխվում է ըստ համայնքների բնակչության թվաքանակի, մյուսը՝ ըստ համայնքի կողմից ընդերքօգտագորման համար հատկացրած հողամասի մակերեսի մեծության: Այդ դեպքում լիազոր մարմինը ծանուցում է ընդերքօգտագործողին ըստ համայնքների սույն հոդվածի 1-ին և 2-րդ մասերով նախատեսված հատկացումը բաշխելու համամասնության վերաբերյալ։

7. Ընդերքօգտագործողի կողմից սույն հոդվածի 1-ին, 3-րդ և 4-րդ մասերում նախատեսված հատկացումները չկատարելը հիմք է սույն օրենսգրքի 30-րդ հոդվածի 2-րդ մասի 1-ին կետով սահմանված հիմքով ընդերքօգտագործողին գրավոր զգուշացում տալու համար, իսկ զգուշացման հիմքերը չվերացնելու դեպքում՝ օրենսգրքի նույն հոդվածի 5-րդ մասով ընդերքօգտագործման իրավունքը դադարեցնելու համար։»:

**Հոդված 3.**

1. Օրենսգրքի 61-րդ հոդվածի 2-րդ մասը լրացնել հետևյալ բովանդակությամբ 7-րդ կետով.

«7) սոցիալ-տնտեսական վճար՝ համայնքի սոցիալ-տնտեսական զարգացման համար.»

2. Օրենսգրքի 61-րդ հոդվածի 4-րդ մասի «69-րդ հոդվածով նախատեսված դեպքում և կարգով» բառերից հետո լրացնել «, իսկ սույն հոդվածի 2-րդ մասի 7-րդ կետով նախատեսված վճարը վճարվում է սույն օրենսգրքի 59.1-րդ հոդվածով նախատեսված դեպքերում՝ «Հայաստանի Հանրապետության բյուջետային համակարգի մասին» օրենքին և ընդերքօգտագործողների կողմից համայնքների սոցիալ-տնտեսական զարգացման ոլորտում նախատեսված վճարումների իրականացման կարգին համապատասխան:»։

**Հոդված 4.** **Եզրափակիչ և անցումային դրույթներ**

 1. Սույն օրենքի ուժի մեջ մտնելուց հետո՝ 24 ամսվա ընթացքում, սույն օրենքի ուժի մեջ մտնելու պահին օգտակար հանածոյի արդյունահանման իրավունք ունեցող անձիք պարտավոր են դիմել լիազոր մարմին` իրենց ընդերքօգտագործման իրավունքը հավաստող փաստաթղթերում համայնքների սոցիալ-տնտեսական աջակցության ոլորտում ունեցած պարտականությունների վերաբերյալ դրույթները սույն օրենքին համապատասխան վերաձևակերպելու համար։ Սահմանված ժամկետում վերաձևակերպման նպատակով լիազոր մարմին չդիմելը համարվում է ընդերքօգտագործողի կողմից Օրենսգրքի 30-րդ հոդվածի 2-րդ մասի 2-րդ կետի իմաստով ընդերքօգտագործման իրավունքի պայմանների չկատարում։

2. Սույն հոդվածի 1-ին մասով նախատեսված կարգով ընդերքօգտագործման իրավունքը հավաստող փաստաթղթերի վերաձևակերպման դեպքում օգտակար հանածոյի արդյունահանման նախագիծը շրջակա միջավայրի վրա ազդեցության և տեխնիկական անվտանգության նոր փորձաքննությունների ենթակա չէ։

3. Սույն օրենքն ուժի մեջ մտնելու պահից վեցամսյա ժամկետում ընդերքի օգտագործման և պահպանության բնագավառում քաղաքականություն մշակող մարմինը սույն օրենքի 59․1-ին հոդվածի 2-րդ և 5-րդ մասերով նախատեսված Կառավարության որոշման նախագծերը ներկայացնում է Կառավարություն։

4. Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը։

|  |  |
| --- | --- |
| **Հանրապետության նախագահ** | **Վ. Խաչատուրյան** |
|  2024 թ. ---------  Երևան |  |